钦定古今图书集成/历象汇编/历法典/第084卷 > 元
## 钦定古今图书集成/历象汇编/历法典/第084卷 > 元

### 太宗五年冬十二月敕修浑天仪

按：《元史太宗本纪》云云。

### 世祖至元三年夏五月辛丑以黄金饰浑天仪

按：《元史世祖本纪》云云。

至元四年造四域仪象按《元史世祖本纪》，不载　按《天文志》：“世祖至元四年，
扎马鲁丁造西域仪象咱秃哈剌吉，汉言浑天仪
也。其制以铜为之，平设单环，刻周天度，画十二辰位，
以准地面。侧立双环，而结于平环之子午，半入地下，
以分天度。内第二双环，亦刻周天度。而参差相交，以
结于侧双环。去地平三十六度，以”为南北极，可以旋
转，以象天运，为日行之道。内第三、第四环，皆结于第
二环。又去南北极二十四度，亦可以连转。凡可运三
环，各对缀铜方钉，皆有窍，以代衡箫之仰窥焉。咱
秃朔八台，汉言测验周天星曜之器也。外周圆墙，而
东面启门，中有小台，立铜表，高七尺五寸，上设机轴，
悬铜尺，长五尺五寸，复如窥测之箫二，其长如之。下
置横尺，刻度数其上，以准挂尺。下本开图之远近，可
以左右转而周窥，可以高低举而遍测。“《苦来亦撒
麻》，汉言浑天图”也。其制以铜为丸，斜刻日道交环度
数于其腹，刻二十八宿形于其上。外平置铜单环，刻
周天度数，列于十二辰位以准地。而侧立单环二，一
结于平“环之子午，以铜丁象南北极，一结于平环之
卯酉，皆刻天度，即浑天仪而不可运转窥测者也。”
兀速都儿剌不定，汉言昼夜时刻之器也。其制以铜，
如圆镜而可挂，面刻十二辰位、昼夜时刻，上加铜条
缀其中，可以圆转。铜条两端，各屈其首为二窍以对
望，昼则视日影，夜则窥星辰，以定时刻，以测休咎。背
嵌镜片，三面，刻其图凡七，以辨东西、南北日影长短
之不同，星辰向背之有异，故各异其图，以尽天地之
变焉。

至元十三年，太史郭守敬造仪器十三等，又造行测
仪四等。

按：《元史世祖本纪》，不载　按《天文志》：“简仪之制，四方
为趺，纵一丈八尺三分，去一以为广，趺面上广六寸，
下广八寸，厚如上广。中布横躲三，纵躲三，南二，北抵
南躲，北一，南抵中躲。趺面四周为水渠，深一寸，广加
五分。四隅为础，出趺面内外各二寸，绕础为渠，深广
皆一寸，与四周渠相灌通。又为础于卯酉位，广加四
维，长加广三之二。水渠亦如之。”北极云架柱二，径四
寸，长一丈二尺八寸，下为鳌云，植于干、艮二隅础上，
左右内向，其势斜准赤道合贯上规，规环径二尺四
寸，广一寸五分，厚倍之。中为距，相交为斜十字，广厚
如规。中心为窍，上广五分，方一寸有半，下二寸五分，
方一寸，以受北极枢轴。自云架柱斜上，去趺面七尺
二寸为横躲，自躲心上至窍心六尺八寸。又为龙柱
二，植于卯酉础中分之北，皆饰以龙，下为山形，北向
斜植以柱。北架南极云架柱二，植于卯酉础中分之
南，广厚形制一如。北架斜向坤巽二隅，相交为“十”字，
其上与百刻环边齐，在辰巳未申之间，南倾之势准
赤道，各长一丈一尺五寸，自趺面斜上三尺八寸，为
横躲，以承百刻环。下边又为龙柱二，植于《坤》《巽》二隅
础上，北向斜柱其端，形制一如北柱。四游双环，径六
尺，广二寸，厚一寸，中间相离一寸，相连于子午卯酉。
当子午为圆窍，以受“南北极枢辐，两面皆列周天度
分，起南极抵北极，馀分附于北极。去南北枢窍两旁
四寸，各”为直距，广厚如环。距中心各为横关，东西与
两距相连，广厚亦如之。关中心相连，厚三寸，为窍方
八分，以受窥衡枢轴。窥衡长五尺九寸四分，广厚皆
如环。中腰为圆窥，径五分，以受枢轴。衡两端为圭首，
以取中缩。去圭首五分，各为侧立横耳，高二寸二分，
广如衡面，厚三分，中为圆窍，径六分，其中心上下一
线界之，以知度分。百刻环径六尺四寸，面广二寸，周
布十二时百刻，每刻作三十六分，厚二寸，自半已上，
广三寸，又为十字距，皆所以承赤道环也。百刻环内
广面卧施圆轴四，使赤道环旋转，无涩滞之患。其环
陷入南极架一寸，仍钉之赤道环，径广厚皆如四游，
环面细刻列舍周天度分，中为十字距，广三寸，中空
一寸，厚一寸，当心为窍，窍径一寸，以受南极枢轴。界
衡二，各长五尺九寸四分，广三寸，衡首斜剡五分刻
度分，以对环面中腰为窍，重置赤道环南极枢轴其
上衡两端，自长窍外边至衡首底，厚倍之。取二衡运
转，皆著环面，而无低昂之失，且易得度分也。二极枢
轴皆以钢铁为之，长六寸，半为本，半为轴，木之分寸
一如上规。距心适取，能容轴，径一寸。北极轴中心为
孔，孔底横穿通两旁，中出一线，曲其本，出横孔，两旁
结之。孔中线留三分，亦结之。上下各穿一线，贯界衡
两端。中心为孔，下洞衡底，顺衡中心为渠以受线，直
入内界长窍中，至衡中腰复为孔，自衡底上出，结之
定极环，广半寸，厚倍之，皆势穹窿，中径六度，度约一
寸许，极星去不动处三度，仅容转周。中为斜十字距，
广厚如环，连于上规。环距中心为孔，径五釐，下至北
极轴心六寸五分。又置铜板，连于南极云架之“十”字，
方二寸，厚五分。北面剡其中心，存一厘以为厚。中为
圜孔，径一分，孔心下至南极轴心亦六寸五分。又为

云架柱下，当卧环中心，上属架之横躲，下抵“趺躲”之
十字，上下各施枢轴，令可旋转。中为直距，当心为窍，
以施窥衡，令可俯仰，用窥日月星辰出地度分。右四
游环，东西运转，南北低昂，凡七政列舍中外宫去极
度分皆测之。赤道环旋转与列舍距星相当，即转界
衡使两线相对，凡日月五星中外宫入宿度分皆测
之。《百刻环》转界衡令两线与日相对，其下直时刻则
昼刻也，夜则以星定之。比旧仪测日月五星出没，而
无阳经阴纬、云柱之映。其浑象之制，圜如弹丸，径六
尺，“纵横各画周天度分，赤道居中，去二极各周天四
之一。”黄道出入赤道内外，各二十四度弱。月行白道，
出入不常，用竹篾均分天度，考验黄道所交，随时迁
徙。先用简仪测到入宿去极度数，按于其上校验出
入，黄赤二道，远近疏密，了然易辨。仍参以算数为准。
其象置于方匮之上，南北极出入匮面各四十度太
强，半见半隐，机运轮牙，隐于匮中。《仰仪》之制，以铜为
之，形若釜。置于砖台内，画周天度唇列十二辰位，盖
俯视验天者也。其铭辞云：“不可体形，莫天大也。无兢
维人，仰釜载也。六尺为深，广自倍也。兼深广倍，挈釜
兑也。环凿为沼，准以溉也。辨方正位，曰子卦也。衡缩
度中，平斜再也。斜起南”极，平釜镦也。小大必周，入地
画也。始周浸断，浸极外也。极入地深四十太也。北九
十一，赤道𬹼也。列刻五十，六时配也。衡竿加卦，《巽》《坤》
内也。以负缩竿，子午对也。首璇玑板，窾纳芥也。上下
悬直，与镦会也。视日透光，何度在也。旸谷朝宾，夕饯
昧也。寒暑发敛，验进退也。薄蚀起自，鉴生杀也。以避
赫曦，夺目害也。南北之偏，亦可概也。“极浅十五”，林邑
界也。“黄道夏高，人所载也。夏永冬短，犹少差也。深五
十奇”，铁勒塞也。黄道浸平，冬昼晦也。夏则不没，永短
最也。“安浑宣夜”，昕穹盖也。《六天之书》，言殊话也。一仪
一揆，孰善悖也。以指为告，无烦啄也。暗资以明，疑者
沛也。智者是之，胶者怪也。古今巧历，不亿辈也；“非让
不为”，思不逮也。将窥天朕，造化爱也。其有俊明，昭圣
代也。“泰山砺兮，河如带也。黄金不磨”，悠久赖也。鬼神
禁诃，庶勿坏也。

按《尚书通考》，“至元十三年，太史郭守敬言：‘历之本在
于测验，测验之器，莫先仪表。今司天浑仪，宋皇祐中
汴京所造，不与此处天度相符，比量南北二极，约差
四度，表石年深，亦复欹侧，乃尽考其失而移置之。既
又别图爽垲，以木为重棚，创作简仪高表，用相比覆。
又以为天枢附极而动，昔人常展管望之，未得其的’”，
作《候极仪》；极辰既位，天体斯正，作《浑天象》；象虽形似，
莫适所用，作《玲珑仪》以表之矩方测天之正圆，莫若
以圆求圆，作《仰仪》；古有经纬，结而不动，今则易之，作
《立运仪》；日有中道，月有九行，今则一之，作《证理仪》；表
高景虚，罔象非真，作《景符》；月虽有明，察景则难，作《窥
几》；历法之验，在于交会，作《日食、月食》仪，天有赤道轮
以当之，两极低昂，标以指之。作星晷定时仪，以上凡
十三等。又作正方案几表，悬正仪座。正仪凡四等，为
四方行测者所用。又作《仰规覆矩图》《异方浑盖图》《日
出入永短图》，凡五等，与上诸仪互相参考。

按《续文献通考》：“元兴，定鼎于燕，其初袭用金旧，而规
环不协，难复施用。于是太史郭守敬出其所创简仪、
仰仪及诸仪表，皆臻精妙，卓见绝识，盖有古人所未
及者。”

至元十六年，太史令王恂等上言：“仪表等器，皆以铜
为之，分置五处，各选监候官。”从之。

按《元史世祖本纪》：至元十六年“春二月癸未，太史令
王恂等言，建司天台于大都，仪象圭表皆铜为之，宜
增铜表，高至四十尺，则景长而真。又请上都、洛阳等
五处分置仪表，各选监候官。从之。”

按《元史纪事本末》：“至元十六年，改局为太史院，以恂
为太史令，郭守敬同知太史院事。乃进所造仪表式
于榻前，指陈理致，一一周悉，自朝及夕，上不为倦。”守
敬所为历，测验既精，设法且详，旧仪悉多蔽碍，且距
齿有度刻而无细分，以管望星渐外，则所见渐展，尤
难取的。守敬所为仪，但用天尝赤道四游、三环三距，
设四游于赤道之上，而附直距于四游之外，与双环
两间同结环距端。测日月星，则以两线相望，取其正
中所当之刻之度、之分、之秒，至为切密。

至元十九年春二月辛卯，命司徒阿你哥、行工部尚
书纳怀制饰铜轮仪表、刻漏。

按：《元史世祖本纪》云云。

至元二十五年夏五月壬寅，浑《天仪》成。

按：《元史世祖本纪》云云。

至元二十六年春三月乙未，铸“浑天仪”成。

按：《元史世祖本纪》云云。